Broj: 01/1-11-1-399/23

Sarajevo, 29.12.2023. godine

Na osnovu člana 87. Stav (1) tačka b) i stav (3) i člana 90. stav (3) Zakona o javnim nabavkama («Službeni glasnik BiH», broj 39/14 i 59/22), člana 69. Statuta Općine Stari Grad Sarajevo i Posebne odluke, broj: 01/1-11-1-398/23 od 29.12.2023. godine, Općinski načelnik donosi:

**O D L U K U**

**o prihvatanju ponude putem direktnog sporazuma**

**Član 1.**

Nakon dostavljenje 3 (tri) ponude ponuđača Academia d.o.o. Sarajevo, VIS A VIS d.o.o. Sarajevo i Appsolut d.o.o. Sarajevo, kao najpovoljnija prihvata se ponuda/predračun ponuđača Academia d.o.o. Sarajevo, Antuna Hangija bb, 71 000 Sarajevo, Ponuda/predračun broj: 10/2023 od 27.12.2023. godine, za **Uslugu** **keteringa povodom Novogodišnjeg prijema 150 (stotinupedeset) uposlenika Općine Stari Grad Sarajevo.**

**CIJENA: 3.547,00 KM**

**PDV: 602,99 KM**

**UKUPNO: 4.150,00 KM**

**slovima: (četirihiljadestotinupedeset i 00/100 KM)**

**Član 2.**

##### Postupak javne nabavke provest će se u skladu sa članom 90. Zakona o javnim nabavkama BiH („Službeni glasnik BiH“, broj 39/14 i 59/22), koje se odnose na direktni postupak, te se za istu neće zaključiti Ugovor. Za predmetnu nabavku će se obezbijediti račun.

**Član 3.**

Na osnovu ove Odluke o prihvatanju ponude priložit će se račun od ponuđača Academia d.o.o. Sarajevo. Na realizaciju se obavezuje Služba za odnose s javnošću i informacioni sistem, koja će nakon realizacije predmetne nabavke dostaviti kopiju računa.

**Član 4.**

Sredstva za predmetnu nabavku obezbjeđena su u Budžetu Općine Stari Grad Sarajevo za 2023. godinu na budžetskom kontu broj: 613914 usluge reprezentacije, što potvrđuje i Prijedlog narudžbe Budžeta broj 19 od 28.12.2023. godine. **JRJN: 55523000-2 Usluge dostavljanja pripremljene hrane (catering) za ostala preduzeća ili ustanove.**

**Član 5.**

Ova Odluka stupa na snagu danom donošenja.

**Obrazloženje**

Služba za odnose s javnošću i informacioni sistem dostavila je dana 28.12.2023. godine inicijativu Općinskom načelniku za pokretanje predmetne nabavke za **Uslugu** **keteringa povodom Novogodišnjeg prijema 150 (stopedeset) uposlenika Općine Stari Grad Sarajevo.**

Procijenjena vrijednost nabavke iznosi 3.547,00 KM (bez PDV-a). Predmetna nabavka planirana je Budžetom Općine Stari Grad Sarajevo za 2023. godinu na budžetskom kontu: 613914 usluge reprezentacije, što potvrđuje Prijedlog narudžbe Budžeta broj 19 od 28.12.2023. godine. **JRJN: 55523000-2 Usluge dostavljanja pripremljene hrane (catering) za ostala preduzeća ili ustanove.**

Uvidom u Plan javnih nabavki Općine Stari Grad Sarajevo 2023. godinu, utvrđeno je da predmetna nabavka nije planirana istim, te je donesena Posebna odluka broj: 01/1-11-1-398/23 od 29.12.2023. godine, kojom je izmjenjen Plan nabavki te predmetna nabavka planirana istim.

Cijeneći prethodno navedeno, donesena je Odluka kao u dispozitivu.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

**OPĆINSKI NAČELNIK**

**Irfan Čengić**

Dostaviti:

1. Academia d.o.o. Sarajevo, Antuna Hangija bb, 71 000 Sarajevo,

2. Služba za odnose s javnošću i informacioni sistem,

3. Služba za finansije,

4. Evidencija,

5. U spis.